ARTIKEL: DIE ONTSTAAN VAN DIE LIMERIEK - INK - INK ARTIKEL: DIE ONTSTAAN VAN DIE LIMERIEK - INK
Titel: ARTIKEL: DIE ONTSTAAN VAN DIE LIMERIEK
Datum gepubliseer: 25 Februarie 2020 Aantal woorde: 307 64 Kere gelees ♥2
Die ontstaan van die limeriek.
Ongeveer in 1820 Het Edward Lear die versvorm bekend laat word deur middel van sy verspotte versies. Die historikus Herber Langford Reed het egter beweer dat limerieke oorspronklik religieus van aard was en hulle oorsprong in Frankryk gehad het.
Hoewel die oorsprong nie met sekerheid vasgestel kan word nie, is dit definitief 'n Engelse digvorm wat nie altyd so maklik in ander tale tot sy reg kom nie. Gedurende die tagtiger- en negentigerjare het die limeriekdigkuns definitief 'n groeitydperk in Afrikaans beleef. Speelse verse, het in 1988 die lig gesien – waar die limeriek baie aandag geniet het.
Die limeriek het 'n vaste vorm en kan uitgeken word aan sy vyfreëligheid met 'n vaste rymskema van aabba. Die limeriek handel altyd oor 'n persoon of 'n plek waar hy woon en gewoonlik is daar 'n stoute skop in die laaste versreël aanwesig. Die eerste, tweede en vyfde reëls is ewe lank, terwyl reël drie en vier effens korter is en ook dikwels effens weg van die kantlyn geskryf word. Tradisioneel word elke nuwe reël met 'n hoofletter geskryf. Baie belangrik is dat die limeriek ook 'n vaste metrum het wat baie, baie belangrik is. As jou metrum inkorrek is, is die limeriek nie 'n limeriek nie.
Die limeriek se aantal lettergrepe in die versreëls is as volg: 8-8-5-5-8
Die metrum van die limeriek:
Die klem word gelê op die TAM-gedeeltes – wat met hoofletters geskryf is en dan is die metrum van die limeriek perfek!
Philip de Vos is die Afrikaanse skrywer wat bekend is as die land se limeriek-koning. Hy lê egter baie sterk klem daarop dat as die limeriek nie in die presiese vorm weergegee word nie, dit uitsluitlik net nog 'n lawwe versie is.